31981D0477
L 186/22
JURNALUL OFÍCIAL AL UNIUNII EUROPENE
DECIZIA CONSILIULUI
din 24 iunie 1981
de modificare a Deciziilor 73/88/CEE, 77/97/CEE, 79/509/CEE, 79/510/CEE, 80/877/CEE, 80/1096/CEE și 80/1097/CEE în ceea ce privește procedurile Comitetului veterinar permanent
(81/477/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Adunării (2),
întrucât Comitetul veterinar permanent, instituit prin Decizia 68/361/CEE (3), emite avize în conformitate cu procedurile a căror valabilitate este limitată până la 21 sau 22 iunie 1981, după caz;
întrucât comitetul a fost sesizat pentru prima oară la 22 decembrie 1972; întrucât termenul scurs a fost suficient pentru emiterea unei hotărâri definitive privind aceste proceduri și întrucât, în consecință, nu mai trebuie limitată valabilitatea acestora;
întrucât experiența dobândită în aplicarea procedurilor actuale a demonstrat că acestea din urmă constituie, în principiu, o metodă eficientă care permite adoptarea rapidă a deciziilor pentru care au fost în mod special concepute;
întrucât, pe de altă parte, ca urmare a aderării Greciei, se impune totodată adaptarea, pentru actele adoptate după adoptarea Actului de aderare din 1979 și încă neadaptate, a numărului de voturi care constituie majoritatea necesară în cadrul comitetului,
ADOPTĂ PREZENTA DECIZIE:
Articolul 1
Se abrogă următoarele dispoziții:
-
articolul 8 din Decizia 73/88/CEE (4);
-
articolul 7 din Decizia 77/97/CEE (5);
-
articolul 6 din Deciziile 79/509/CEE (6), 79/510/CEE (7) și 80/877/CEE (8),
-
articolul 7 din Decizia 80/1096/CEE (9);
-
articolul 9 din Decizia 80/1097/CEE (10).
Articolul 2
Numărul „41” se înlocuiește cu numărul „45” la articolul 5 alineatul (3) din Deciziile 79/509/CEE, 79/510/CEE și 80/877/CEE, articolul 6 din Decizia 80/1096/CEE și articolul 8 din Decizia 80/1097/CEE.
Articolul 3
Până la 1 iulie 1987 și pe baza unui raport al Comisiei privind funcționarea Comitetului veterinar permanent, însoțit, dacă este cazul, de propuneri adecvate, Consiliul procedează la o reexaminare a procedurii comitetului menționat anterior.
Articolul 4
Prezenta decizie se adresează statelor membre.
Adoptată la Luxemburg, 24 iunie 1981.